OpenLLM-France/wikimedia huggingface dataset:
# Sobre la llibertat

Sobre la llibertat (anglès: On Liberty) és una obra filosòfica publicada l'any 1859 pel pensador anglès John Stuart Mill, de la qual la seva dona Harriet Taylor Mill n'és coautora. Els lectors de l'època victoriana la consideraren una obra de gran radicalitat per la seva defensa de la llibertat dels individus respecte de l'estat, tant en els aspectes morals com en els econòmics.
Probablement, la idea més important introduïda per Mill en el llibre, i el fonament de la seva noció de llibertat és que "sobre si mateix, sobre el seu cos i la seva ment, l'individu és sobirà". Mill fa aquesta afirmació en contra del que anomena la tirania de la majoria, en la qual les regulacions de l'etiqueta i la moral serveixen el rol de control il·legítim i potencialment perillós. L'obra de Mill pot ser considerada una reacció al control social de la majoria en la seva època. L'anomenat principi del dany (harm principle), un dels principis de llibertat, també és definit en aquest llibre: hom pot fer el que vulgui sempre que no faci mal als altres. Totes les branques del liberalisme, així com d'altres ideologies polítiques, el consideren com un dels seus principis essencials. Tanmateix, allò en què consisteix fer mal als altres no és objecte d'unanimitat. Mill planteja en l'obra la relació dels drets individuals amb la funció i límits de l'estat.

## Influència

La influència de Sobre la llibertat ha estat immensa: les seves idees romanen encara avui com la base de la major part del pensament liberal. A part de la popularitat de les idees que Mill hi introdueix, es tracta d'una obra força curta i els seus temes són fàcilment comprensibles per al lector no avesat a la filosofia. El llibre mai no ha estat descatalogat des de la seva publicació. Fins avui en dia, el president del Partit Liberal Britànic, i el seu successor, el Partit Liberal Demòcrata, ha rebut una còpia del llibre del seu predecessor, honrant un dels pares fundadors de la institució.

## Edicions en català

* John Stuart Mill, Sobre la llibertat, Barcelona: Laia, 1983. Traducció, introducció, cronologia i edició de Lluís Flaquer.
* John Stuart Mill, Sobre la llibertat, Universitat de València. Servei de Publicacions, 1991, València. Traducció de Lluís Flaquer. Introducció i estudi Neus Campillo.
* John Stuart Mill, Sobre la llibertat, Edicions de la L·L, 2012, Girona. Traducció de Sira Abenoza. Pròleg de Ferran Sáez Mateu.

## Vegeu també

* The 100 Most Influential Books Ever Written.

## Enllaços externs

* Pensament.com
* Article de Ramon Alcoberro.
* On Liberty: Evidence of Harriet Taylor Mill’s Co-authorship
# Sally Alexander

Sally Alexander (1943) és una acadèmica, historiadora i feminista anglesa.

## Carrera

Va obtenir una diplomatura en història al Ruskin College, Oxford, abans de continuar els seus estudis, obtenint també un Bachelor of Arts en el tema, per la University College de Londres. El 1970, va ajudar a organitzar la primera conferència nacional Moviment d'Alliberament de la Dona al Ruskin College, i va participar en diversos Tallers d'Alliberament de la Dona de Londres, així com en el Night Cleaners Campaign (Campanya de Netejadors Nocturns) (de 1970 a 1972).
Com a editora fundadora de la History Workshop Journal (publicació iniciada el 1976), va ensenyar en el Departament de Murals Extres de la Universitat de Londres a la dècada de 1970; a partir de 2018, és professora emèrita d'Història Moderna al Goldsmith's University of London.
A més de la història feminista, els seus interessos acadèmics inclouen la història d'altres moviments socials, de memòria i de la psicoanàlisi a Gran Bretanya.

## Obra

* Presencia y protagonismo : aspectos de la historia de la mujer. [1a. ed.]. Barcelona: Ediciones del Serbal, 1984. ISBN 84-85800-74-5.
* Alexander, Sally.. Becoming a woman : and other essays in 19th and 20th century feminist history. New York University Press, 1995. ISBN 0-8147-0635-5.
* Bar-Haim, Shaul «History and Psyche: Culture, Psychoanalysis, and the Past». Textual Practice, 27, 7, 01-12-2013, pàg. 1254–1259. DOI: 10.1080/0950236x.2013.860286. ISSN: 0950-236X.
* Women's Fabian texts. Londres: Routledge, 2001, c1988. ISBN 978-1-136-41024-6.

## Referències

* ↑ Google Books
* ↑ IdRef
* 1 2 «"Professor Emeritus Sally Alexander"» (en anglès). Goldsmiths, University of London, 23 de novembre de 2018.
* ↑ «"People: Sally Alexander"» (en anglès). 'British Library'. Gold AC, 2019. Arxivat de l'original el 2022-05-21. [Consulta: 8 març 2020].

## Vegeu també

* Estudis de gènere
# Plaça d'Espanya (Barcelona)

La plaça d'Espanya és una gran plaça circular situada a la intersecció viària de la Gran Via de les Corts Catalanes, els carrers de Tarragona i de la Creu Coberta, i les avingudes de la Reina Maria Cristina i del Paral·lel. Sota la plaça hi ha l'Estació d'Espanya, un intercanviador de les línies L1 i L3 del Metro de Barcelona i Ferrocarrils de la Generalitat de Catalunya (FGC).

## Història

En el Pla Cerdà, la plaça d'Espanya era un simple espai lliure a la cruïlla de les vies que comunicaven Barcelona i les poblacions del Baix Llobregat, prop de l'antiga creu de terme de la ciutat. Després d'un primer projecte per a urbanitzar la plaça de Josep Amargós el 1915, finalment Josep Puig i Cadafalch i Guillem Busquets se'n van encarregar de les obres, que van ser continuades per Antoni Darder des del 1926. Puig i Cadafalch i Busquets van dissenyar un conjunt monumental de forma circular, entorn d'un hemicicle format per una columnata d'estil barroc, inspirada en la plaça de Sant Pere del Vaticà de Bernini.

## Monuments i edificis

A la plaça s'hi troben alguns edificis d'interès: la plaça de toros de les Arenes (actualment un centre comercial) i les torres venecianes de la Fira de Mostres de Barcelona, que imiten el campanar de Sant Marc a Venècia.
Enmig de la plaça trobem la font de la Plaça d'Espanya, obra de Josep Maria Jujol (1929). La proposta inicial de la comissió del govern de Primo de Rivera era construir un Monumento a la Raza Hispana, però al final es van decidir per la proposta de Jujol. El seu nom original és "Font dels Tres Mars", ja que el seu autor hi volgué simbolitzar els tres mars que envolten la península Ibèrica, o Espanya. Aquesta al·legoria està representada per tres grups escultòrics tallats en marbre blanc que simbolitzen els rius Ebre, Tajo i Guadalquivir. Les tres figures en bronze representen la navegació, la salut pública i l'abundància i foren realitzades pels germans Miquel i Llucià Oslé. La font es va sotmetre a una intensa restauració amb motiu dels Jocs Olímpics de 1992.

## Imatges

* Font de la plaça d'Espanya dissenyada per Josep Maria Jujol
* Hotel Catalonia Plaza i centre comercial Les Arenes
* Torres venecianes
* Estació de Metro de la plaça d'Espanya
* Foc artificials durant la celebració de les Festes de la Mercè

## Referències

* ↑ Grandas, 1988, p. 59.
* ↑ Tatjer 1998, p. 27
* ↑ Llorens, Carles «Objectiu: Espanyolitzar Catalunya» (paper). Sàpiens. Sàpiens Publicacions [Barcelona], 128, 01-04-2013, p. 44-49. ISSN: 1695-2014.

## Vegeu també

* Història de Barcelona
* Urbanisme de Barcelona
* Arquitectura de Barcelona
* Art públic de Barcelona
* Eix de l'Exposició de 1929 a Montjuïc

## Bibliografia

* Fernàndez Gonzàlez, Guillem «La Plaça d'Espanya de Barcelona: Un capítol rellevant dins de la conjuntura urbana de Montjuïc». 3W Revista Bibliográfica de Geografía y Ciencias Sociales, 973, 30-04-2012.
* Grandas, M. Carmen. L'Exposició Internacional de Barcelona de 1929. Sant Cugat del Vallès: Els llibres de la frontera, 1988. ISBN 84-85709-68-3.
* Guia temàtica Plaça d'Espanya - Biblioteca Oriol Bohigas (Escola Tècnica Superior d'Arquitectura de Barcelona)
# Labeobarbus rhinophorus

Labeobarbus rhinophorus és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a Angola.

## Referències

* ↑ Catalogue of Life (anglès)
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rémizov

Rémizov (en rus: Ремизов) és un poble (un khútor) de l'óblast de Rostov, a Rússia, segons el cens rus del 2010 tenia 367 habitants. Pertany al districte de Tsimliansk.

## Referències

* ↑ «История Саркела». Arxivat de l'original el 2013-10-04. [Consulta: 14 abril 2011].
# Slovenský Grob

Slovenský Grob és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Sallis

Sallis és una població dels Estats Units a l'estat de Mississipi. Segons el cens del 2000 tenia 114 habitants.

## Demografia

Segons el cens del 2000, Sallis tenia 114 habitants, 50 habitatges, i 34 famílies. La densitat de població era de 104,8 habitants per km².
Dels 50 habitatges en un 30% hi vivien nens de menys de 18 anys, en un 54% hi vivien parelles casades, en un 14% dones solteres, i en un 32% no eren unitats familiars. En el 30% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,79.
Per edats la població es repartia de la següent manera: un 24,6% tenia menys de 18 anys, un 5,3% entre 18 i 24, un 24,6% entre 25 i 44, un 25,4% de 45 a 60 i un 20,2% 65 anys o més.
L'edat mediana era de 43 anys. Per cada 100 dones de 18 o més anys hi havia 72 homes.
La renda mediana per habitatge era de 27.500 $ i la renda mediana per família de 33.750 $. Els homes tenien una renda mediana de 22.500 $ mentre que les dones 13.750 $. La renda per capita de la població era de 14.432 $. Entorn del 23,5% de les famílies i el 24,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sallis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sallis». American Fact Finder. Oficina del Cens dels Estats Units, 12-01-2010.
# Lligassa

«Lligassa» té aquests significats:
* Lligassa (corda), corda o cinta que s'utilitza per lligar.
* Lligassa (unió), unió o lligam entre dues coses.
* Lligassa (acció), impediment per realitzar alguna acció.
# Phenom

Phenom és una família de processadors AMD de la desena generació. Aquesta família consta de diversos processadors de 3 i 4 nuclis. Es caracteritza per un processament de màxim rendiment i un autèntic disseny de múltiples nuclis en un sol integrat (a diferència dels Core 2 Quad de Intel, formats per diversos circuits integrats en cada encapsulat). Van sortir diferents models, de dos, tres i quatre nuclis. Tenien la particularitat que les versions de dos i tres nuclis eren en realitat processadors de quatre, però amb un o dos nuclis defectuosos.
Va sortir a la venda el 19 de novembre de 2007. A principis de 2009 van sortir a la venda els Phenom II, els successors dels Phenom.
# Hal Varian

Hal Varian (Wooster, 18 de març de 1947) és un economista nord-americà especialitzat en microeconomia i economia de la informació.
Actualment es troba en excedència a la Universitat de Califòrnia a Berkeley, i treballa com a economista en cap a Google. Ha escrit dos llibres best-sellers d'economia, Intermediate Microeconomics, un manual de referència per a estudiants d'economia amb nivell intermedi, i Microeconomic Analysis, un llibre avançat. Juntament amb Carl Shapiro, va escriure Information Rules: A Strategic Guide to the Network Economy i The Economics of Information Technology: An Introduction.
L'any 2002, va ser contractat per l'empresa Google com a consultor, i també per treballar en el disseny d'anuncis publicitaris, econometria, finances, estratègia corporativa i política pública.
Varian té un mestratge en matemàtiques pel MIT i un doctorat en economia per la Universitat de Califòrnia a Berkley. Ha estat professor a l'MIT, la Universitat Stanford, Universitat d'Oxford i Universitat de Michigan, entre d'altres. Varian té dos doctorats honorífics per la University of Oulu, Finlàndia i per la Karlsruhe Institute of Technology (KIT), d'Alemanya.
Varian publica regularment articles al New York Times i Wall Street Journal.

## Referències

* ↑ «Hal R. Varian». U.C. Berkeley. [Consulta: 23 setembre 2008].
* ↑ Articles by Hal Varian Arxivat 2009-04-15 a Wayback Machine. at U.C. Berkeley

## Enllaços externs

* Pàgina web de Hal Varian
* Positions Auctions
# Eduardo Foncillas Casaus

Eduardo Foncillas Casaus (Saragossa, 7 de gener de 1937) és un diplomàtic i directiu aragonès.
Va estudiar Batxillerat en els jesuïtes de Saragossa i Barcelona, iniciant els seus estudis de Dret en la Universitat de Barcelona on va participar en els primers moviments estudiantils en contra del franquisme, sent detingut i expulsat de la universitat. Va continuar els seus estudis a Alemanya en la Universitat de Friburg i a la Universitat Lliure de Berlín, llicenciant-se en Economia i Ciències Polítiques. És militant del PSOE d'Aragó.
Va ser ambaixador d'Espanya a Alemanya entre 1983 i 1991. Va participar activament en les converses per a l'ingrés d'Espanya en la Unió Europea i l'OTAN, i va impulsar les negociacions que van fer possible la incorporació de l'empresa SEAT al grup Volkswagen. El 2003 va rebre la Creu de Sant Jordi i del 2004 al 2006 fou president del Consell d'Administració de la Corporació Aragonesa de Ràdio i Televisió.

## Referències

* ↑ Eduardo Foncillas Arxivat 2015-02-20 a Wayback Machine. a la Gran Enciclopedia Aragonesa
# Lahoma

Lahoma és un poble dels Estats Units a l'estat d'Oklahoma. Segons el cens del 2000 tenia 577 habitants.

## Demografia

Segons el cens del 2000, Lahoma tenia 577 habitants, 244 habitatges, i 164 famílies. La densitat de població era de 742,6 habitants per km².
Dels 244 habitatges en un 30,3% hi vivien nens de menys de 18 anys, en un 49,6% hi vivien parelles casades, en un 15,2% dones solteres, i en un 32,4% no eren unitats familiars. En el 30,3% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,4% tenia menys de 18 anys, un 10,2% entre 18 i 24, un 28,4% entre 25 i 44, un 24,3% de 45 a 60 i un 12,7% 65 anys o més.
L'edat mediana era de 37 anys. Per cada 100 dones de 18 o més anys hi havia 84 homes.
La renda mediana per habitatge era de 30.227 $ i la renda mediana per família de 37.875 $. Els homes tenien una renda mediana de 25.625 $ mentre que les dones 18.462 $. La renda per capita de la població era de 14.111 $. Entorn del 4,9% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lahoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Lahoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Sajàs

Sajàs (francès Sajàs) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Slovenské Ďarmoty

Slovenské Ďarmoty és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1919.
# Salerano Canavese

Salerano Canavese és un comune (municipi) de la ciutat metropolitana de Torí, a la regió italiana del Piemont, situat a uns 45 quilòmetres al nord de Torí. A 1 de gener de 2019 la seva població era de 473 habitants.
Salerano Canavese limita amb els següents municipis: Ivrea, Fiorano Canavese, Banchette, Samone i Loranzè.

## Referències

* ↑ «Resident population on 1st january» (en anglès). ISTAT. [Consulta: 4 abril 2020].
# Platiceratop

El platiceratop (Platyceratops, "cara banyuda aplanada") és un gènere de dinosaure ceratop que va viure al Cretaci superior, durant el Campanià, entre fa 72 i fa 75 milions d'anys. Les seves restes fòssils foren trobades a Mongòlia. El seu crani és més llarg que el del bagaceratop; s'ha referit als bagaceratòpids o als neoceratops.
L'espècimen tipus és Platyceratops tatarinovi, descrit per Aliafanov l'any 2003.

## Classificació

El platiceratop pertany als ceratops, un grup de dinosaures herbívors amb becs similar al dels lloros que visqueren a Nord-amèrica i Àsia durant el període Cretaci, que va acabar fa uns 65 milions d'anys. Tots els ceratops es van extingir al final d'aquesta era.
Podria ser únicament una variant de bagaceratop.

## Dieta

El platiceratop, de la mateixa manera que tots els ceratops, era herbívor. Durant el Cretaci, les plantes amb flor tenien una distribució geogràfica limitada, és per això que és probable que aquest dinosaure s'alimentés de les plantes predominants de l'era: les falgueres, cicadòfites i coníferes.

## Referències

* ↑ Makovicky, Peter J.; and Norell, Mark A. «Yamaceratops dorngobiensis, a new primitive ceratopsian (Dinosauria: Ornithischia) from the Cretaceous of Mongolia» (pdf). American Museum Novitates, vol. 3530, 2006, pàg. 1–42. DOI: 10.1206/0003-0082(2006)3530[1:YDANPC]2.0.CO;2. «Còpia arxivada». Arxivat de l'original el 2008-07-25. [Consulta: 25 juny 2010].
* http://www.thescelosaurus.com/ceratopsia.htm
* http://dml.cmnh.org/2004Sep/msg00359.html Arxivat 2007-02-19 a Wayback Machine.

## Enllaços externs

* Platyceratops al "Dino Directory" (anglès)
# Hal Hartley

Hal Hartley (nat el 3 de novembre de 1959 a Lindenhurst, Nova York) és un guionista i director de cinema estatunidenc, destacat exponent del recent cinema independent dels Estats Units.
Les seves pel·lícules es caracteritzen per papers inexpressius i diàlegs tant divertits com filosòfics. Sovint en compon i interpreta la música sota el pseudònim "Ned Rifle". A diferència de la majoria de directors cinematogràfics, Hartley realitza molts curts, que han estat recopilats en antologies amb DVD.
El seu estil únic li ha valgut un seguiment de culte. Les seves pel·lícules mostren una recurrència temàtica, incloent-hi localitzacions a Long Island, on nasqué. També empra els mateixos actors sistemàticament, entre d'altres Robert Burke, Martin Donovan, Elina Lowensohn, Adrienne Shelley, Karen Sillas i Damian Young.

## Selecció filmografia

* The Unbelievable Truth (1989)
* Trust (1990)
* Surviving Desire (1991)
* Simple Men (1992)
* Amateur (1993)
* Flirt (1995)
* Henry Fool (1997)
* The Book of Life (1998)
* No Such Thing (2001)
* The Girl from Monday (2005)
* Fay Grim (2006)
* Meanwhile (2011)
* Ned Rifle (2014)

## Referències

* ↑ «Hal Hartley Biography (1959-)» (en anglès). Film Reference. [Consulta: 6 novembre 2022].
* ↑ «Indie Film Pioneer Hal Hartley on Why the Dream of the '90s is Dead—And That's OK» (en anglès), 19-06-2017. [Consulta: 6 novembre 2022].
* ↑ Parsons, Claudia. «Cult Director Hartley Tries Thriller in 'Fay Grim'» (en anglès). Backstage, 05-11-2019. [Consulta: 14 març 2023].

## Enllaços externs

* Pàgina web de Hartley
# La vacant imprevista

La vacant imprevista és una novel·la creada per l'escriptora britànica J. K. Rowling i publicada el 2012. És el seu primer llibre després de la saga d'Harry Potter, i el primer dirigit als adults. Durant les primeres tres setmanes després de la publicació del llibre, es van vendre més d'un milió d'exemplars de l'edició en anglès.
La novel·la narra les lluites i divisions que se susciten per una vacant en el consell parroquial d'un petit poble anglès fictici, Pagford, i tracta temes com el classisme, la política i problemes socials com l'ús de drogues i la prostitució.
La trama del llibre s'està adaptant a la televisió per la BBC, que llançarà una sèrie de drama l'any 2014.

## Vegeu també

* El cant del cucut

## Referències

* 1 2 «Empúries publica la novel·la de J. K. Rowling el 19 de desembre». Núvol, 21-11-2012 [Consulta: 12 juliol 2013].
* ↑ AP «J. K. rowling presenta novela The Casual Vacancy» (en castellà). El universal. AP, 12-04-2012 [Consulta: 12 juliol 2013]. Arxivat 27 de juny 2012 a Wayback Machine.
* ↑ «Rowling's Casual Vacancy to become BBC TV drama series» (en anglès). BBC, 03-12-2012 [Consulta: 12 juliol 2013].

## Enllaços externs

* Lloc web de l'autora (anglès)
# Slovenské Krivé

Slovenské Krivé és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1478.
# Salto

«Salto» té aquests significats:
* Toponímia:
** Salto (Uruguai), antigament coneguda com a Salto Oriental, capital del departament de Salto, Uruguai
** Salto (Cap Verd), vila al sud de l'illa de Fogo a l'arxipèlag de Cap Verd a l'est de São Filipe
** Salto del Guairá, ciutat del Paraguai, capital del departament de Canindeyú
** Aeroport de Salto, aeroport a la ciutat de Salto, al nord-oest de l'Uruguai
** Bisbat de Salto, demarcació eclesiàstica de l'Uruguai sufragània de l'arquebisbat metropolità de Montevideo
** Departament de Salto, departament de l'Uruguai situat sobre el litoral nord-occidental del país
** Prelatura territorial d'El Salto, seu de l'Església Catòlica a Mèxic, sufragània de l'arquebisbat de Durango, i que pertany a la regió eclesiàstica Vizcaya-Pacifico
* Miscel·lània: El Salto, diari editat format diari web i revista mensual en paper editat a Espanya, fundat en 2017
# Plath (cràter)

Plath és un cràter d'impacte en el planeta Mercuri de 35 km de diàmetre. Porta el nom de la poetessa estatunidenca Sylvia Plath (1932-1963), i el seu nom va ser aprovat per la Unió Astronòmica Internacional el 2015.

## Referències

* ↑ «Plath». Gazetteer of Planetary Nomenclature. United States Geological Survey, 12-10-2016. [Consulta: 16 juny 2017].

## Vegeu també

* Llista de cràters de Mercuri
# Hailing Wang

Hailing Wang (24 de febrer de 1122 – 15 de desembre de 1161) fou emperador de la Dinastia Jin (1115-1234), la dinastia Jurchen que va governar el nord de la Xina.
En 1150 Hailing Wang assassinà pel seu cosí, l'emperador Xizong de Jin, que pujà al tron de Jin i en 1152 traslladà la capital des de Huining Fu, al nord de Manxúria, (al sud de l'actual Harbin) a Zhongdu (l'actual Pequín) i en 1157 ordenà la destrucció del palau de Huining Fu. En 1161 Els Khitans es rebel·len contra la dinastia Jin i el 27 d'octubre, Wulu, el cosí del príncep de Hailing, és proclamat emperador Shizong de Jin en un cop d'estat. El seu nom de naixement fou Wányán Liàng (完顏亮) o Digunai (迪古乃). Va promoure la sinització dels Jurchens, una política que fou parcialment revertida pel seu successor, l'emperador Shizong.

## Referències

* ↑ Tan Koon San. Dynastic China: An Elementary History. The Other Press, 15 agost 2014, p. 255–. ISBN 978-983-9541-88-5.
* ↑ Twitchett, Denis. «The Liao». A: The Cambridge History of China, Volume 6, Alien Regime and Border States, 907-1368 (en anglès). Cambridge: Cambridge University Press, 1994, p. 240. ISBN 0521243319.
* ↑ Twitchett, Denis. «The Liao». A: The Cambridge History of China, Volume 6, Alien Regime and Border States, 907-1368 (en anglès). Cambridge: Cambridge University Press, 1994, p. 243. ISBN 0521243319.